b'\n_START_ARTICLE_\nOsebni podatek\n_START_PARAGRAPH_\nOsebni podatek je v zakonu o varstvu osebnih podatkov definiran v 6. \xc4\x8dlenu kot katerikoli podatek, ki se nana\xc5\xa1a na posameznika, ne glede na obliko, v kateri je izra\xc5\xbeen._NEWLINE_Poleg klasi\xc4\x8dnih osebnih podatkov zakon opredeljuje tudi ob\xc4\x8dutljive osebne podatke, ki jih v 20. to\xc4\x8dki 6. \xc4\x8dlena istega zakona opredeljuje kot: podatki o rasnem, narodnem ali narodnostnem poreklu, politi\xc4\x8dnem, verskem ali filozofskem prepri\xc4\x8danju, \xc4\x8dlanstvu v sindikatu, zdravstvenem stanju, spolnem \xc5\xbeivljenju, vpisu ali izbrisu v ali iz kazenske evidence ali evidenc, ki se vodijo na podlagi zakona, ki ureja prekr\xc5\xa1ke (v nadaljnjem besedilu: prekr\xc5\xa1kovne evidence); ob\xc4\x8dutljivi osebni podatki so tudi biometri\xc4\x8dne zna\xc4\x8dilnosti, \xc4\x8de je z njihovo uporabo mogo\xc4\x8de dolo\xc4\x8diti posameznika v zvezi s kak\xc5\xa1no od prej navedenih okoli\xc5\xa1\xc4\x8din._NEWLINE_Osebne podatke zbira upravljavec osebnih podatkov, ki jih lahko le na podlagi zakonskih dolo\xc4\x8db posreduje tretji osebi.'